
Un carta cu a leak a causa speculacion riba 
aumento prijs di awa y coriente 

Loke a ser desmenti pa Evelyn Wever Croes y Utilities 


DIA a habri ayera, unda a constata cu lo tin un aumento 
di tarifa di awa y coriente. Prome Minister Evelyn Wever 
Croes den su conferencia di prensa a cuminsa na desmenti 
e informacion aki. Ningun momento Gobierno a wordo 
presenta cu un proposicion pa aumento di tarifa. 

Si t’asina cu Gobierno ta sigui di acerca e desaroyonan 
internacional, pero tambe e desaroyonan local, y cu instruccion 
di Gobierno na Utilities ta cu no ta aumenta prijs, pero ta 
baha prijs di awe y coriente. 

Buscando informacion ayera mainta, Prome Minister Wever- 
Croes por a comprende cu diaranson den oranan di atardi a 
manda un e-mail pa Utilities, caminda WEB Aruba ta pidi 
atencion di prijs di crudo di ultimo dianan. Y ya ayera mainta 
e ta den corant. Esey lo bira otro capitulo, segun e mandatario. 


No ta prome biaha cu ta papia riba gastonan di WEB Aruba 
N.V, ya cu el a bin mas cu un ocasion unda WEB ta mustra 



cu e gastonan ta halto, unda sigur prijs di crudo ta sigui subi. 
Contesta di Gobierno na WEB tabata, boso baha gasto. E 
mensahe aki no ta pa WEB so, pero e ta conta pa Utilities, pa 
N.V Elmar y pa tur demas compania estatal, esta baha gasto 
prome, busca otro alternativa pa despues bin cerca Gobierno. 
Prome Minister Evelyn Wever Croes a lamenta e publicacion, 
pero e sa for di ki direccion e ta bin. 

Hecho ta cu Gobierno no tin intencion di aumenta tarifa di 
awa y coriente, pasobra e partidonan sa cu nan mester busca 
otro alternativa pa baha nan gastonan prome. 

Den mesun articulo di Diario por a lesa cu debi n’e cambio 
di fuel pa uno di miho calidad, cu mester aumenta prijs di 
awa y coriente. Pero Prome Minister Wever Croes a laga sa 
un biaha mas cu e tabata masha enfatico, cu e gastonan cu 
cambio di fuel-oil lo trece lo no wordo carga pa pueblo, pero 
tur e stakeholdernan tin cu carga esaki. 

UTILITIES ARUBA N.V 

Durante cu e conferencia aki ta tumando lugar, Utilities 
Aruba N.V a emiti un comunicado di prensa cu ta bisa a base 
di un carta cu WEB a manda na Utilities Aruba NV, den cual 
carta WEB ta pidi pa hisa e tarifanan. 

Utilities Aruba NV tin e carta den tratamento y a pidi WEB 
haci algun ehercicio pa baha gasto prome cu hisa prijs. 

No ta un secreto cu e nivel di gastonan di companianan 
estatal ta hopi halto, y cu e solucion mas facil den nan bista 
semper ta pa hisa tarifa. 

Asina por bisa cu prijs di crudo a subi mas cu 30% desde cu 
Gabinete Wever-Croes a sinta. 

Anda e dolor financiero di e ‘extreme hedging’ pa 3 aña y 
e inversion den un linea di gas pa EcoGas a come hopi di e 
placa cu WEB tabatin. 

Di otro banda e doño di e compania, pais Aruba, kier evita 
cueste loke cueste pa hisa prijs di awa y coriente y lo haci 
esaki solamente despues cu tur otro alternativa wordo explora 
y resulta cu berdaderamente no tin otro solucion. 

Segun WEB, debi na aumento di prijs di crudo 
internacionalmente mester hisa e prijs, y debi n’e hecho cu 
pa soluciona e problema di ASTEC, mester bay na un azeta 
mas limpi y mas caro. 

Riba esaki tambe Gobierno tabata hopi cla: No t’asina cu ta 
WEB so mester carga e gastonan y Gobierno a instrui Utilities 
y WEB pa hunto cu e stakeholders yega na reparticion di 
gastonan. 

Pues WEB y Utilities ta haciendo nan esfuersonan ainda pa 
yega na claridad. Basa riba tur esaki, un aumento di tarifa n’e 
momento aki, no a wordo proponi na Gobierno. 

Utilities Aruba N.V ta lamenta cu informacion eroneo ta 
wordo publica pa prensa. 

For di investigacionncm haci 

Huma/gas di WEB Aruba no ta malo pa salud di hende 

Si e reclamo perdura, Gobierno mester evalua kico pa haci cu e haf 


E tema di ASTEC ta den pleno desaroyo. E empleadonan di 
dicho compania a pidi atencion p’e huma y gas procedente 
di WEB Aruba N.Y ta un molester pa nan. 

Gobierno tin su propio interpretacion di esaki, segun Prome 
Minister Evelyn Wever Croes, pasobra ta resulta cu awor cu 
Gobierno a cambia, de pronto e biento tambe a cambia. 

Lamentable ta cu maske con duro Gobierno di Aruba a traha 
pa pone Aruba riba mapa internacional, na Aruba e ultimo 
8 añanan no a duna atencion na loke awe ta ser cuestiona. 
Gobierno aki si ta tuma esaki na serio y ta buscando un 
solucion y e decision a ser tuma pa bay over pa un HFO mas 
limpi, cual cargamento lo yega dentro di 2 pa 3 siman. 

Esaki ta pone si cu henter e situacion na nos haf den un 
perspectativa nobo. Tumando e denuncianan na serio, a 
dicidi di envolvi Natuur & Milieu y nan investigacion a 
conclui cu e gasnan no ta causa problema na salud di hende. 
A haci midimento y ta sigui cu e midimentonan, pero te 
awor a constata cu e gasnan no ta causando problema di 
salud, segun Standardnan Internacional. 

Te trahadornan di ASTEC, Aduana, APA, e truck-drivernan 
ta bisa cu e ta causa molester, pesey a tuma esey na serio. 
Tur esald ta cambia e perspectativa, y ldco lo tin cu sosode 
cu haf, unda tin un contract firma di varios aña. Lo mester 
bay evalua con lo sigui, si no por sigui baha carga na haf di 
Barcadera y kico Gobierno lo tin cu haci. 

Pesey mester studia kico lo sosode cu futuro di haf, si e 
trahadornan ta ser denuncia e inquitudnan pa cu nan, maske 
no ta afecta nan salud, segun investigacionnan haci. 



Hoben turista a accidenta cu waverunner 


DIARANSON ultimo tabatin un 
incidente cu un jetski den cual un 
turista tabata envolvi. Apesar cu e 
tabata sinti su mes malo na diferente 
ocasion el a nenga pa bay hospital pa 
tratamento. 

Segun informe ricibi for di Polis, rond di 
10.30 Patruya di Beach tabata pasando 
na altura di Blue Beach Bar, ora cu nan 
a mira un mucha muhe jong drumi riba 
su lomba. Rond di dje tabatin diferente 
persona para y yegando cerca por a 
scuch’e ta keha di dolor na su bariga. 
Puntrando rond e Polisnan a bin tende 


cu e tabata envolvi den un accidente cu 
un jetski. 

Su tata y algun amigo cu tabata cun’e, 
a bisa cu e tabata cu un amiga riba un 
waverunner cu nan a huur na “Pair-A- 
Dise”Watersport. E tabata sinta patras 
y su amiga tabata maneha e jetski. 
Dado momento a primi trot y door di 
e acceleracion, e no por a wanta bon 
y a wordo pusha door di e presion 
patras. Na e momento ey e fluho di 
awa, cu ta wordo saca cu presion for 
di e waverunner, a dal den su bariga. A 
causa di esaki el a sinti hopi dolor y a 
cuminsa sangra. 


E trahado di e watersport a splica cu el a 
puntra si e mester yama un ambulance 
pero e mucha muhe a bisa cu cos ta 
bon. E Polisnan tambe el a bisa cu e 
no mester di ambulance. E1 a bay haci 
uzo di e toilet den bisindario un rato y 
ora cu el a sali nan a bolbe papia cun’e 
si mester pidi ambulance. Pero e no 
tabata kier. E1 a splica cu e ta riba e 
crucero Monarch y eyriba e lo wordo 
atendi door di e dokter. Polis a dicidi di 
hiba e grupo pa e barco y a mira cu den 
auto el a cuminsa sinti su mes marea. A 
hib’e te na e terminal y a warda te ora 
cu el a drenta e barco. 

No mester inventa ningun wiel, e wiel tey caba 

Pregunta ta kende le per traha e procesverbaal 
contra doñonan cu ta emplea ilegalnan na trabao 



COMANDANTE Trudy Hassell ta 
haci manera cu te a descubri e wiel, 
ora e bisa cu mester cuminsa boet e 
dunadornan di trabao cu ta emplea 
personanan ilegal. E wiel ta existi pa 
hopi tempo caba. 

Nos por corda ainda e caso di 
comerciantenan Colombiano, kendenan 
a bin pa expone nan productonan y a 
haya permiso di por bende esakinan. 

Ald tabata Comandante Trudy Hassell 
a dicidi pa detene tur hende, nan a 
dicidi di cuminsa caso den Corte contra 
di e forma di proceder aki, pasobra nan 
no a haci nada ilegal. Huez a ordena 
Gobierno (lesa Wardanos Costa) palaga 
tur e Colombianonan aki den libertad 
inmediato. Aki ta unda Comandante 
Trudy Hassell a perde cara pa despues 
subi lista di PDR, unda e tempo aya, 
dr. Vallejo a hiba un campana pa no 
vota pa ningun candidato riba lista di 
PDR, pasobra dicho partido ta anti- 
Colombiano. 

E1 a surti, pasobra PDR pa 24 voto, 
no por a saca un asiento. Y awe e 
Comandante a bolbe haya confianza di 
su ex lider di partido. 

Ta bon pa recorda cu tabata na aña 
2003 net despues cu a caba di construi 
Sonesta Hotel, e Procurador General 
di Aruba, mr. Rob Pietersz a dicidi cu 
no mester solamente detene y deporta 
ilegalnan, pero cu mester duna esnan 
cu a emplea nan un boet segun e ley di 
LTU. 

PG Pietersz e tempo ey a instrui OM pa 
nan cuminsa actua contra e doñonan di 
trabao cu ta emplea ilegalnan. 

E Fiscal encarga e tempo ey a reuni 
cu tur hefe di districto y e Hefe di 
Departamento di Imigracion. 

A dicidi cu mester bin cu un modelo 
di proces-verbaal contra dunador di 
trabao. Tabata e Hefe di Imigracion di 
San Nicolas, districto 3, kende a traha 
un concepto con e proces-verbaal mester 
bira y a mande pa Fiscal. 

E Fiscal a gusta e manera cu e proces- 
verbaal a wordo hinca den otro. Y a pidi 
e Hefe ey pa tene un control y si topa cu 
ilegalnan trahando pa duna e doño un 


proces-verbaal manera a palabra. Asina 
a sosode cu control a wordu ehecuta 
riba e ley di LTU. A detene 2 Chines 
trahando ilegal den un supermercado y 
e doño a haña su boet. 

E proces-verbaal ey rapidamente a 
wordo traha manera OM tabata kier’e y 
a presenta e caso dilanti Huez. 

E doño di supermercado den e caso 
ey a haña un boet di 25.000 florin pa 
paga. Asina aki OM a pidi e Polisnan cu 
tabata dirigi Warda nos Costa pa nan 
tambe no solamente detene ilegalnan, 
pero aresta e dunador di trabao tambe 
y dune proces-verbaal. 

Pero t’eynan cosnan a brua, pasobra nan 
no tabata por. Nan a duna 40 dunador 
di trabao cu tabatin ilegal den servicio 
proces-verbaal. 

Pero nunca a traha e proces-verbaalnan 
ey debidamente cu por a hiba e doñonan 
di negoshinan ald dilanti Huez. Ora cu e 
Fiscal e tempo ey a yama un reunion p’e 
bisa e Comandante di Warda nos Costa, 
Trudy Hassell e motibo paldco a anula 
(seponeer) tur 40 caso e Comandante 
ey no a presenta na dicho reunion. 


Pero a opta pa bay keha e Fiscal serca 
Procurador General Robert Pietersz. E 
ora ey a dicidi 

di busca un agente primera clase p’e 
traha e 40 proces-verbaalnan ald p’e 
dos hefe grandinan di Warda nos Costa. 
E agente aki a busca yudansa tur 
caminda den Cuerpo Policial, pasobra e 
pober no tabata por cumpli cu e deseo 
di e Comandante pa falta di e mal 
trabao haci y mal liderazgo cu tabatin 
den Warda nos Costa 

Aworaki ta netamente e Comandante 
aki ta papia di duna multa di 10.000 
florin. E no tin dicho autoridad pa fiha e 
suma di boet, pero esey ta competencia 
di un Huez. E1 a bolbe lubida cu e mester 
traha proces-verbaal, cu un Fiscal ta 
exigi por demanda castigo y un Huez ta 
duna e veredicto final 
Pero e pregunta cu tin ta awor, 
Comandante ta na altura con e process- 
verbaal ta hinca den otro? 

Kende(nan) lo bay trah’e p’e, sin cu 
Gobierno bolbe haya caso hudicial den 
su contra y sin cu tin abuso di derecho 
humano. 

Despues di un aña 


Ainda Gabinete Wever Croes no a demostra di tin un maneho 


E Gobierno aki tin casi un aña 
eynan. Stop cu investigacion, si 
bo kier investigacion entrega keho 
na OM. Stop cu persecucion y 
cuminsa maneha. Ta ridiculo cu bo 
ta den Gobierno y bo maneho ta 
persigui hende. E hendenan kier sa 
kico ta bo maneho economico, cual 
ta bo plan pa ataca problemanan. 
Esey ta loke pueblo kier sa di e 
Gobernantenan,” esaki ta loke 
Parlamentario Mike de Meza a 
bisa den un conferencia di prensa 
di AVP diahuebs mainta. 

E politico a bisa cu e Gobernantenan 
tin un aña sinta riba e stoel y te 
ainda no a reuni of dialoga cu 
gremionan. E no por conclui otro 
cu Hulanda tin rason ora cu bisa cu 
nan ta un “Poppenkast Kabinet”. 
Durante henter e conferencia e 
politico a mustra riba hechonan 
cu ta mustra un falta di maneho. A 
menciona por ehempel cu te ainda 
no a reuni cu GasUnie, dunando 


indicacion cu parce cu nan no 
kier sigui cu e acuerdo cu e grupo 
aki sino tin nan mesun grupo. 
Tampoco a sinta cu Citgo. Enbes di 
bula bay Citgo, ta yama pidi Citgo 
bini Aruba pa un reunion. Esaki 
siendo cu AVP por a compronde 
cu tin cierto suma cu a keda cla pa 
sigui cu e trabou den e refineria. 

Tampoco tin un plan con ta bay 
maneha e problema di prijs di awa 
y coriente mirando cu prijsnan 
internacional ta subiendo, a dicidi 
di cumpra un combustible mas caro 
pa WEB mientras cu den campaña 
a priminti di baha prijs di awa y 
coriente. 

E no ta simplemente bisa cu e ta 
subi of no ta subi pero bisa kico of 
con lo bay maneha e problemanan. 
Unico cos cu a mira e Gobierno aki 
haci ta persigui hende cu ta hiba 
nan Corte y unda cu Gobierno ta 
perde mayoria di e casonan aki. 

Gobierno di AVP a laga plan cla 

Pa WEB y GasUnie traha hunto cu por a evita situacion actual di huma 



MIEMBRO di 

fraccion di AVP Mike 
de Meza a mustra 
durante conferencia 
di prensa di fraccion 
di AVP trata diferente 
aspecto entre otro e 
asunto di aumento 
di prijs di awa y 
coriente, e situacion 
di emision di gas cu 
ta sali di chimeneanan 
di WEB, e problema 
cu tin na APA, e 
situacion di refineria, 
di exploracion di gas y 
proyecto di LNG. 

Pa loke ta e problema 
di huma cu ta Sali for 
di e planta di awa di 
WEB Aruba NV, el a 
mustra cu gobierno di 
AVP a drenta gobierno 
c’un plan total di 
‘energia 2020’ cu nan 
a bin ta trahando riba 
e proyecto pa introduci 
e LNG (Licuafied 
Natural Gas) pa 
operacion di WEB. 
“Esey lastimamente 
nos por a compronde 
cu e Gobierno aki a 
para den cierto sentido 
e proyecto ald y tabata 
un proyecto cu ora nos 
tabata den Gobierno 
a sinta cu diferente 
experto internacional. 
Nos a sinta cu 
Gobierno di Hulanda 
riba esaki, cu Minister 


di Economia y nos a 
haya luz berde pa traha 
hunto cu GasUnie riba 
un proyecto total pa 
introduccion di LNG 
gas na Aruba pasobra 
nan tin hopi experticio 
riba e tereno aki. 

Te cu nan tabatin e 
interes pa participa 
den inversion cu 
mester pa e proyecto 
aki, cu lo a trece su 
beneficionan cun’e. 
Esaki no solamente 
pa nan experticio cu 


ta conoci na Europa y 
rond Mundo ya cu nan 
ta un compania grandi 
y serio na Hulanda cu 
tin tubonan ta core 
for di Hulanda te na 
Rusia y nan ta reconoci 
internacionalmente. 
Nan tabata interesa 
pa traha hunto cu 
Gobierno di Aruba y 
Utilitiesy WEB, inverti 
si ta necesario, pues pa 
ta un partner den e 
proyecto. E proyecto 
a wordo ehecuta, tur e 
plannan a wordo traha, 
visibility studies y 
business plan ta traha. 
E parti ingenieria y 
analisis tambe a wordo 
haci y lastimamente, 
despues di a entrega 
e pakete total na 
Gobierno nobo na 
november, nos por 


a compronde for 
di Hulanda cu na 
diferente ocasion 
e compania aki di 
GasUnie a purba di 
sinta cu Minister di 
Energia kende ta 
Prome Minister, pero 
ningun momento 
a logra di reuni cu e 
mandatario. 

Nan a topa despues na 
Hulanda pero nan a 
wordo bisa pa Minister 
Presidente pa bin 
Aruba pa e Minister 
sinta cu nan y nan a 
bini Aruba dos biaha 
pero ningun momento 
e Minister tabatin 
tempo, ni por a sinta 
cu nan. 

Di otro banda nos 
por a compronde cu e 
Gobierno aki ya caba 
tindiscusionnanpabini 


cu un otro compania, 
cu aparentemente lo 
ta den nan circulo, 
pa haci e proyecto di 
LNG gas na Aruba. 
Nos ta sumamente 
interesa pa mira kico ta 
e plan cu ta bay tuma 
luga awo. Lo mester 
cuminsa di inicio 
atrobe, pues no ta bay 
soluciona nada pa loke 
ta WEB su emision. 
LGN ta bon pasobra 
e tin su beneficionan 
operacional y tecnico, y 
financieramente. E tin 
su beneficionan sigur 
ora ta papia di emision 
di productonan dañino 
pa Medio Ambiente. 
Nos sa cu pasobra 
e ta un proyecto cu 
Gobierno anterior 
a traha riba dje y 
tabata full cla, nan 
no kier ehecuta esald. 
E ta lastima pasobra 
den cierto casonan, 
ora cu proyectonan 
ta bon ,mester tin 
continuacion. 

Lastimamente esey 
no ta e caso pa e 
Gobierno aki pasobra 
ora cu nan a drenta 
tabatin persecucion 
politiconan, plannan 
pa medida, tur sorto 
di investigacion cu 
nan kier haci. Te dia 
di awe, casi un aña 
a transcuri, bo no ta 
mira un maneho cla 
riba ningun ministerio 
di e Gobierno aki y 
consecuencia di esald, 
pueblo ta wordo 
confronta diariamente 
cune,” Parlamentario 
Mike de Meza a señala. 

Pesey a invita Citgo pa bin papia y clarifica nan posicion 

Gobierno kier claridad di Citgo 


DIA 1 di augustus a 
yega, y momento a 
yega pa haya claridad 
di parti di Citgo, 
asina Prome Minister 
Evelyn Wever Croes 
a duna di conoce. 
E por a tuma nota 
di un discusion den 
medionan cu si Citgo 
por keda estableci na 
Merca, pero esey no 
tin nada di haci cu 
Aruba. 

Maske cu a wordo 
specula cu nan lo por 
bin Aruba, pero esey 
no t’e caso. 
Importante pa Aruba 
ta, con a para cu e 
contract cu Gobierno 
tin cu Citgo. Pesey 
a manda un carta 
pa Citgo, invitando 
nan pa bin papia pa 
informa unda nan 
ta para. No por sigui 
asina, segun Evelyn 
Wever Croes. 

“Citgo no por tin 
Gobierno secuestra 
te cu 2020 p’e ora ey 
haya sa kico lo sosode 
cu e refineria. Un fecha 
p’e encuentro ey, no 
ta stipula ainda, pero 
ohala cu e ta pronto”, 
segun Prome Minister 
Evelyn Wever Croes. 


Pa loke ta Repsol, nan a 
haci e proefboringnan 
(test drill) den cual 
a tuma muestra pa 
investiga si tin gas of 


e ta viable si of no. 

E resultado oficial lo 
ta cla te otro aña na 
juni/juli pa conclui 
resultado oficial. 


cu e contract y ta 
cumpli cu reglanan di 
medio ambiente. 

Awor Repsol lo haci 


e prome no a duna 
ningun indicacion si 
tin gas of crudo. Riba 
tereno di Repsol no tin 


crudo pa determina si Repsol ta cumpliendo un di dos drill, ya cu mucho informacion. 

Scmta Rosa a reuni cu algun Apicultor local ariba 
un plan pa conservacion di nos Abehanan 



DEPARTAMENTO 

di Agricultura. Cria 
y Pesca -Santa Rosa, 
semper dunando 

sosten no solamente 
na Agricultura, Cria 
di Bestia y Pesca 
pero awendia tambe 
mas consciente di 
e importancia di e 
conservacion di nos 
Abehanan local. Esald 
sigur ta uno hopi 
importante mirando 
cu si no tin Abeha 
no tin Colonisacion 
cu e resultado cu 
no tin produccion. 
Simplemente nos 
mester di nan. 

E seccion di Apicultura 
durante e ultimo 
añanan a crea habitat 
pa e abehanan rescata 
tanto ariba tereno 
di Santa Rosa como 
tambe na dos otro 
tereno strategicamente 
scogi, pa por monitor 


nan desaroyo den e 
diferente areanan. Na 
e momentonan aki 
Sta Rosa mes no ta 
dunando e servicio 
di busca abehanan 
den caso cu tin 
molester, pero a yega 
na un convenio cu 
Apicultornan local pa 
hunto conscientisa 
y yuda proteha e 
insectonan importante 
aki. Awor cu tin un 
miho cooperacion 
entre Santa Rosa y un 
grupo di Apicultornan 
local, a mira e 
necesidad tambe pa 
traha ariba un maneho 
den forma di un Bijen 
Verordening, cu e 
meta pa mediante 
leynan, yuda proteha 
e sobrevivencia di e 
Abehanan. 

Diahuebs mainta 
Natalie Maduro, 

Directora pa Santa 


Rosa conhuntamente 
cu Sr. Falconi, Apicultor 
pa e Departamento 
a reuni cu e grupo pa 
scucha kico ta nan 
ideanan y tambe pa 
mira con hunto por 
traha ariba un plan 
integral cu lo sirbi pa 
structura y proteha e 
practica di Apicultura 
y alabes pa sondea 


posibilidadnan con pa 
actua den situacionnan 
di emergencia, sin 
afecta e sobrevivencia 
di e insectonan. 

Esalci ta pa por 
yega na un miho 
maneho, proteccion y 
conservacion di Abeha. 
A discuti diferente 
puntonan di atencion 
cu mester wordo teni 
na cuenta cune den 
e “Bijenverordering”, 
especialmente ariba e 
parti di prohibicion di 
uza cierto pesticidanan 
cu por trece bida di e 
Abehanan den peliger. 
Lo incorpora tambe 
por ehempel con y 
l<d tipo di accionnan 
cu mester wordo 
tuma pa segura nan 
existencia. Tur esaki 
lo wordo acompaña 
cu programanan di 
conscientisacion di nos 
Abehanan. 

Apicultornan presente 


durante di e reunion 
aki tabata sr. David 
Ferreira, sr. Daniel 
Barros, Jhonny Falconi 
encarga cu e seccion 
di Apicultor di Santa 
Rosa y sr. Alvin Kock 
kende ta un agente 
policial pero su hobby 
ta Apicultor. Pronto lo 
tende mas di e grupo 
ecarga aki kico ta e 
siguiente pasonan 
pa pone tur rekisito 
nan hunto riba papel 
y presenta esaki 
na Minister Chris 
Romero encarga cu 
Sector Primario, pa e 
por discuti e tema aki 
hunto cu su coleganan 
pa por establece 
un plan completo 
cu participacion y 
cooperacion di tur 
instancianan tanto 
gubernamental como 
priva, pa hunto por 
crea un miho calidad 
di bida pa e Abehanan 
di Aruba. 

Parlamentario Mike de Meza 

Plan completo a wordo laga atras cu por a reduci prijs 

di awa cu 33% y di coriente cu 16% 


“ORA cu nos a drenta 
Gobierno nos a bisa cu pa 
e parti energetico, mirando 
e direccion cu mundo ta 
bayendo, nos lo mester haci 
cierto cambionan. E tabata un 
plan total di dos componente 
consistiendo di “demand” y 
“supply”. 

E “supply” ta e produccion 
di e energia y awa potabel. A 
dicidi di haci diferente cos y 
un ta sigui upgrade e operacion 
di WEB for di e sistema 
convencional pa bay na 
sistemanan hopi mas eficiente, 
manera e recip engine y 
seawater reverse osmosis cu a 
pone tambe cu na aña 2012 por 
a baha e prijs di awa cu 33% 
y prijs di coriente cu 16%. 
Mientras ta haci esey, 
cambiando e sistema, bo ta 
traha riba e pakete pa bay 
den direccion di energia 
alternativa. E solo y biento tin 
energia cu por wordo converti 
pa produci awa potabel y 
energia electrico. Esey nos 
a haci y a traha diferente 
proyecto. 

Den e transcurso pa bay 100% 
riba energia altemativo, bo ta 
cuminsa tambe pa converti 
e heavy fuel oil cu tin 3% 
di sulfur pa LNG cu ta gas 
natural. 

E beneficio cu gas natural ta 
duna bo den esaki ta cu e ta 
mas barata, e ta menos costoso 
pa mantencion y pa operacion 
e ta hopi mas eficiente pero ora 
cu bo ta papia di emisionnan 
di por ehempel di loke nan ta 
yama SOX (Sulfur), bo ta baha 
esaki cu casi 99%, pasobra e 
no tey den e gas natural, of e 
rastro masha tiki mes. 

E mesun cos ta conta pa S02 
cu ta e carbon footprints 
cu ta wordo baha cu 2% 
minimalmente. 

E otro efecto sigur cu ta 
beneficioso ta ora cu ta kima 
fuel oil e combustion no ta 
asina eficiente 100% y ta haya 
hopi biaha sas (ash) cu ta bay 
pafo y tin componentenan di 
metal pisa cu ora nan cay riba 
auto, e tin su efecto (e ta come 
e verf), pues imagina ki efecto 
e tin riba ser humano. 

Tur esaki ta wordo kita cu 
100 %. 

Pues e plan pa move 


containerhaven di Playa pa 
Barcadera tabata fit den e plan 
total di energia 2020 y hasta 
e parti di Barcadera y WEB a 
wordo tuma na consideracion 
cu e plan di LNG, cu awor lo 
por ta cla pa su ehecucion. E 
situacion cu tabatin na APA 
tabata existi semper, for di 
tempo di WEB ta existi. 

For di momento cu biento 
a cay, of forsa di biento ta 
diferente, e gas cu ta sali di 
chiminea ta cay riba tereno of 
lama, y tin e mesun efectonan 
cu tin di e refineria na San 
Nicolas. Ta p’esey tambe den 
e contract nobo cu CITGo a 
deshaci di uzo di fuel oil pa 
evita e efecto di sulfur y evita 
tur e problemanan ey di medio 
ambiente. 



Mi por a scucha cu tabatin 
diferente otro plan y un ta pa 
haci chiminea mas grandi. 


Tur ta yudabo parcialmente 
pasobra ta move e localidad 
unda e huma ta baha. 

Ta trata e sintoma di e 
problema pero no e causa cu 
ta e fuel oil pisa cu ta uza. 
Si bay riba gas ta evita e 
problema aki. 

Awe ta scucha Gobierno 
papia di ban uza di un azeta di 
calidad mas halto. Si aworaki 
WEB ta pidi pa un aumento 
di 10% di tarifa di awa y 20% 
pa tarifa di coriente, si bo bay 
riba un calidad mas halto e ora 
bo ta bay kisas riba calidad 
no. 2 y e prijs ta bira dobbel. 

E prijs di fuel oil (diesel no. 2) 
ta sumamente halto compara 
cu esun di fuel oil no. 6 pero bo 
no ta soluciona tur e problema 
pasobra e ta keda un heavy 


fuel cu su componentenan di 
metal pisa y ta keda cu e mesun 
problemanan, aunke menos, 
pasobra e tin e componentenan 
di sulfur den dje y e parti di 
C02. 

E problema cu ora biento 
cambia, ta keda cu e mesun 
efecto. E problema aki mester 
wordo trata na e causa, esta cu 
mester cambia e fuel cu bo ta 
uza pa genera coriente. Esey ta 
e Gas Natural. 

E proyecto a keda riba mesa 
pero lastimamente e Gobierno 
aki no kier tende nada di dje 
y mi ta reta nan pa bisa cu 
esaki no ta berdad. Mi lo bini 
prueba cu nan no kier sinta cu 
GasUnie,” Mike de Meza di 
AVP a declara. 

Probablemente 

Ladron di koper a keda herida 


Supervisor y empleado a 
hera ranca otro na cabey 


DIARANSONultimo 

den oranan tempran 
mainta Polis a wordo 
manda na Lagoweg pa 
un situacion un poco 
sospechoso. 

Esaki tabata den 
bisindario di CITGO 
Oil na San Nicolas. Na 
e sitio nan ta papia cu 
e guardia di inicial D 
y R, kende a bisa cu 
nan a bin haya rastro 
di sanger riba e tereno. 
Den pasado, nan ta 
bisa, cu a horta basta 
material na koper, 
di balor halto, for di 
tereno. E mainta nan a 


yega trabou y a topa cu 
e manchanan di sanger. 
Nan ta sospecha cu 
personanan a subi e 
tereno sin permiso 
y a herida nan mes 
formalmente den 
intento pa horta koper. 
Pero nada no a wordo 
horta. Autoridadnan 
concerni a wordo poni 
na altura. 

Un otro situacion 
peculiar a sosode den 
Caya Fransebloem 
na Jaburibari. Casi 
11.30 di anochi ta 
manda patruya di 
Noord na un cas den 


e caya menciona pa un 
homber cu a drenta un 
cas y ta busca problema 
cu e habitante. Nan 
ta papia cu e homber 
di inicial O., kende ta 
bisa cu e tabata sinta 
paden ora cu dado 
momento un homber 
a cana drenta pa busca 
problema. Ta trata di un 
tal “J”. Pero na yegada 
di Polis e J a disparce 
caba for di e sitio. A 
controla den bisindario 
pero no a topa cun’e. A 
conseha e homber O 
pa cera su cas y evita 
e problemanan aki den 
futuro. 


Na Mangel Halto ladron a bay 
cu celular di turista 


Diaranson pa 8.25 di 
mainta ta presenta na 
Warda di Polis na San 
Nicolas e señora di 
inicial C., y e tabata 
kier a haci denuncia 
di robo di su sticker di 
belasting di auto. 

E1 a declara cu e ultimo 


biaha cu el a mira e 
sticker aki tabata dia 
29 di juli rond di 5’or 
di atardi. Dia 31 di 
ultimo pa 12.20 di 
merdia el a nota cu e 
sticker no ta pega mas 
riba e windshield di 
su auto. Su auto ta un 
Chevrolet Aveo blauw. 


Pero e no por bisa cu 
siguransa na unda nan 
por a horta e sticker 
pero si e ta corda cu 
el a bay na lally’s y 88 
Food Mart, unda cu e 
no a laga su auto na 
yabi. E keho a wordo 
tuma. 

E mesun dia pero 
despues di 7’or di 
anochi Polis di San 
Nicolas ta wordo 
manda banda di 
Mangel Halto Bar 
Restaurant pa un caso 
di robo. Na e sitio e 
patruya ta papia cu 
e señora di inicial R. 
E ta declara cu el a 
sconde su tas, cu su 
celular den dje, bou di 
un hut na baranca. E1 
a bay landa y ora cu el 
a bolbe, el a constata 
cu su tas cu contenido 
a wordo horta. E 
denuncia a wordo 
tuma. 



IIERmUS 

RIJSCHOOL NV 

5943263 / 5826732 

Hermusrijschoolnv.com r- j 
Sividivi 1-C lu!J 


DIARANSON patruya di Strandpolitie a 
wordo manda na un hotel grandi riba Boulevard 
pa un problema cu tabata saliendo for di man 
entre supervisor y su empleado. 

E melding alci a drenta pa 9’or di mainta y 
tabata entre e homber L. di 41 aña y A. di 22 
aña. Central a pidi e patruya pasobra e hende cu 
a yama a bisa cu ta parce e problema ta bay caba 
den pelea. 

E problema a surgi entre e supervisor y un 
miembro di personal. Ta resulta cu e problema 
tin algun dia caba andando y e trahado e dia ey 
a dicidi di nenga di sigui un ordo di e supervisor, 
segun declaracion di e ultimo aki. Pa e motibo 
aki el a dicidi di pone e Manager na altura di e 
sucedido, kende na final a tuma e decision pa 
finalisa e relacion di trabou cu e empleado en 
cuestion. E1 a splica cu e decision aki no a cay den 
bon tera cerca e empleado, kende a bira agresivo 
cune y a cuminsa tuma un postura menasante 
contra e supervisor. 

Di otro banda e empleado ta bisa cu na momento 
cu e kier a bay Departamento di Recurso 
Humano, gerencia a nenga pa e wordo atendi. 
Aparentemente e kier a bay splica cu loke e 
Supervisor a bisa no ta berdad. Pero e no a haya 
chens. 

Polis a papia cu ambos y cada un ta bisa cu ta e 
otro a bira agresivo prome y cu menasa a bini di 
ambos banda. Ambos a wordo mustra riba nan 
derecho y cu nan por acudi na e instancianan 
laboral concerni. E empleado a wordo aleha di 
e sitio. 


Curso pa Douane ta sigui 

DEPARTAMENTO di Aduana ta informa 
cu e curso di douane declarant lo continua. 
Despues cu a organisa 3 curso di douane 
declarant exitosamente, Departamento di 
Aduana conhuntamente cu ATIA ta informa 
cu e siguiente curso menciona lo start dia 16 
augustus proximo. Esnan cu ta bin na remarke 
pa inscribi mester tin minimal un aña ta traha 
como declarant. 

Pa inscripcion por tuma contacto cu ATIA na 
582-7593. Tin algun lugar so habri ainda. 

Minister Bikker ta bisa cu e si tin un maneho di husticia 


GOBIERNO a bin ta 

ricibi hopi critica for 
di oposicion cu no ta 
mirando un maneho, 
ta simplemente traha 
a base di cosnan cu 
ta drenta of sosode. 
Minister di Husticia 
Andin Bikker a 
reacciona riba esald 
cu e si tin un maneho 
stipula pa husticia. 
Un maneho cu el 
a hiba Parlamento 
durante tratamento di 
presupuesto. 

Den e ultimo 
conferencia cu e tabata 
presente, e mandatario 
aki a bisa cu “Ami si 
tin un maneho. Esey 
ta e diferencia cu e 
Minister anterior, 
kende no tabatin 
ningun maneho,” 
Bikker a bisa. 

Den conferencia di 
prensa e mandatario 
a splica cu Ministerio 
di Husticia si tin un 
maneho. Esey ta e 
diferencia cu e minister 
anterior, kende no 
tabata tin un maneho 
segun minister Andin 
Biklcer. 

E1 a haci bofon di e ex 
mandatario bisando cu 
ta seis pa shete pagina 
e ex mandatario a yega 
Parlamento cun’e pa 
haya aprobacion pa 
un presupuesto di 200 
miyon florin. “Awo si 
tin un maneho integral 
con ta bay reduci 
criminalidad. Por a 
constata cu tin cierto 
incidentenan, pero e 
maneho poco poco ta 
dunando resultado..” 
E1 a sigura tambe 
cu den ocho luna di 


Gobernacion no por 
drecha loke a pasa den 
pasado y bini cu un 
maneho integral asina 
rapido. 

E1 a bisa por ehempel 
cu e aspecto di mas 
visibilidad riba caya 
y tambe polis den 
bario, mas aspecto 
tecnologico manera 
awor aki e radar, e 
helicopter cu ta bin 
rapidamente ta loke 
cu ta yuda riba tereno 
di husticia. Pesey e ta 
lamenta cu tanto radar 
y helicopter tabatey 
caba y a deshaci di 
nan. E mes no ta 
compronde ni sa pakico 
ex minister Dowers a 
bay over pa elimina e 
radar y e helicopter. 
Awor aki nan ta 
wordo reintroduci, 
pero e ta tuma un 
tiki tempo. Aunke 
cu ya caba ta wak e 
resultadonan. Pa ora 
cu reintroduci e radar, 
e helicopter, aumenta 
visibilidad riba caya 
y otro aspectonan 
tecnologico, e maneho 



lo ta mas visibel y 
avansando. 

Den cuadro di esaki el 
a bisa cu su persona 


tabatin consulta cu 
Asociacion di Bankero 
y ta haci un apelacion 
na ciudadanonan pa 
haci menos menos uzo 


di placa efectivo y haci 
uzo di bancomatico 
ora di paga. Si 
haya cu hopi mas 
hende ta haci uzo 
di bancomatico, por 
logra cu e banconanta 
kita e feenan cu nan 
ta cobra ora cu ta haci 
uzo di mashin di otro 
banco. Na Hulanda 
esaki no ta trece costo 
adicional si haci uzo 
di un mashin cu no ta 
esun di bo banco. Y 
por pin hasta 3 florin. 

E mandatario ta kere 
cu si tin menos placa 
efectivo den un luga, e 
ta un atraccion menos 
pa e ladronnan trata 
di horta efectivo. E 
ta basa su mes riba 
maneho hiba den 
Reino unda cu e 
uzo di bancomatico 
a baha e indice di 
criminalidad. Esaki 
a baha criminalidad 
di tal manera cu ta 
cerando prizonnan 
of ta huurnan esnan 
portabel cu otro 
paisnan. 



Has anyone ever 
told you that your 
air conditbrer is 
beautiful? 

Parlamentario Mike de Meza 

Gobierno no lin plan di maneho y aumento di awa 

y coriente ta resultado di esaki 


PARLAMENTARIO Mike de Meza a mustra cu den 
diferente medio di comunicacion a sali publica algo cu 
fraccion di AVP a bin ta bisa na diferente ocasion caba, esta 
cu WEB Aruba NV a pidi Gobierno pa aumenta prijs di awa 
cu coriente, unda cu awa lo mester aumenta cu mas o menos 
10% y coriente cu mas o menos 20%. 

Esalci ta algo sumamente grave, Parlamentario de Meza a 
declara y mustrando cu ya caba for di prome di juli tin e 
medidanan cu a haci nan entrada na Aruba, cu ta e aumento 
di e BBO for di 3.5 pa 6% cu sigur tin un impacto hopi grandi 
riba e bida socio economico na Aruba. 

Cu e impacto di e aumento di BBO a mira su efectonan 
caba pero den e lunanan nos dilanti, tur hende ta bay mira 
con dramatico realmente e decision di e Gobierno aki cu e 
medida di aumento di BBO. 

“Bo por a mira e efecto aki caba riba e prijs di gasolin, diesel, 
kerosin, tur a aumenta. Nos a bay haci un evaluacion for di 
cabamento di aña pa aworaki, di kico e aumento total tabata. 
E ta banda di 25 cent riba e prijs di e combustibel y nos sa 
cu ainda falta e aña’ki un aumento di 8 cent cu ta parti di e 
pakete di medidanan cu Gobierno tin, esta e ‘coalitieheffing’ 
(crisisheffing) pa cu e accijns mester a wordo aumenta cu 
10 cen, cu ta duna Gobierno entre 12 pa 15 miyon florin 
caminda 2 cen so a wordo aumenta, pues falta e aumento di 
8 cent ainda riba prijs di combustibelnan. 

Esaki ta sin tuma e efectonan riba aumento di prijs ora cu 
esaki tuma luga riba mercado internaciona, pues pa fin di aña, 
si mira e trendnan cu ta bay, bo por bay mira aumentonan 
mas dramatico ainda riba e prijs di transporte. 

Nos fraccion di AVP pa lunanan caba a laga sa cu Gobierno 
lo mester anuncia y bin c‘un maneho specifico riba e parti 
energetico pasobra nos por a tuma nota cu na momento cu 
e Gobierno aki a tuma mando, a tuma decision pa stop por 
ehempel e mesun ‘hedging’ cu semper nan a cuestiona. 

Den 2 luna di tempo e mesun Gobierno a duna instruccion 
pa bay hedge atrobe y despues di tres luna a tuma decision 
atrobe pa stop e hedging. 

Un di e efectonan cu na momento cu nan a para e hedging 
tabata locual nos ta mira aworaki, cu e efecto di 10 pa 20% 
di aumento di awa y coriente y ainda nos no ta papia di e 
aumento cu lo wordo poni aserca na momento cu bo bay 
cumpra un fuel oil di mas calidad pa wordo uza na WEB 
pa preveni, den nan bista, e efecto di emision cu ta stroba e 
operacion na APA,” Parlamentario Mike de Meza a declara. 

E1 a sigui mustra cu por a scucha Prome Minister bisa cu e 
no ta compronde y kier sa ken ta responsabel pa traha e waf 


eynan y no a haci un analisis. 

“Lagami ta enfatico riba esald. E mudamento di containerhaven 
di Playa pa Barcadera ta un proyecto cu ta existi pa 30 aña 
caba y a pasa door di diferente Gobiernonan. Nos ta corda e 
Gobierno di Gabinete Oduber 3 y 4 for di aña 2001 pa 2009 
tabata bezig cu e mesun proyecto aki y cla pa bay ehecuta 
esaki mas lihe posibel. 

Nos ta corda cu nan tabata bezig cu un di e cruiselinenan 
grandi te cu a bin un discusion di cosnan straño cu a tuma 
luga y den esaki ta bin den mi mente e nomber Nandar. 

Nos tur ta corda ldco tur esald a trece. Nos ta corda tambe 
cu tabatin tambe un compania di Barcelona cu tabata esun 
di container cu Gobierno tabata negociando cu nan y a papia 
hasta di findersfee cu a wordo paga. 

Na final di dia e propio APA a para contra Gobierno e tempo ey 
pa e proyecto pasobra no tabata confia esaki. A bin discusion 
grandi. Tur Gobierno tabata traha riba e proyecto ey. E 
diferencia ta cu na momento cu nos a drenta den Gobierno 
nos tabatin un plan total. 

Un plan pa muda e containerhaven for di Oranjestad pa 
Barcadera y gabinete Wever Croes a drenta gobiernos sin 
plan, a tuma medida sin plan y tur promesa cu nan a haci 
durante di campaña electoral, nan no tabatin plan pa ehecuta 
esaki y awe ta pueblo ta bira victima di e incapacidad aki,” 
Mike de Meza di fraccion di AVP a mustra. 

Nos Disculpa 
pa error den 
titular!!! 

Ta berdad cu dialuna dia 
30 di juli, 2018 nos a 
recibi for di Departamento 
di Enseñansa Aruba un 
comunicado titula: “SAM 
enseñansa di calidad cu ta 
pone e mucha central” cu 
Araisa Todd di Informatie 
& Voorlichting a bolbe 
manda. 

Nan ta bisa cu diamars 
dia 31 di juli, 2018 por a 
constata cu AWEMainta a 
publica un articulo titula: 
“For di investigacion haci/ 
Dominio di habilidadnan 
na Papiamento y na 
Hulandes, ta mihor pa usa 
Hulandes como idioma di 
instruccion”.” 

Corecto, esey tabata un 
mal interpretacion di 
parti di AWEMainta, 
ora cu AWEMainta a 
dicidi di split e noticia 
largo di Departamento di 
Enseñanza. Nos disculpa 
p’e eror ey, pero cu a 
confirma un biaha mas 
cuanto hende ta lesa 
AWEMainta, mirando e 
reaccionnan cu nos a haya. 

“Mirando cu esald no te 
noticia corecto y no ta 
cumpli cu principionan di 
calidad cu Departamento 
di Enseñanza por spera 
di un corant y periodista 
di nivel. Berdad erornan 
por wordo cometi pasobra 
esaki ta humano, pero ta 
lamenta hopi cu un eror di e 
nivel ald por wordo cometi 
y mucho mas mirando cu 
consecuentemente henter 
un pueblo ta keda mal 
informa. 

E informacion oficial di 
Scol Arubano Multilingual 
(SAM) y esald no t’e caso. 
E comunicado ald ta juist 
contradeci estudionan 
oficial cu ta mustra cu 
ora muchanan haya les 
den nan idioma materno 
cu den e caso ald ta 
Papiamento nan tin un 
afinidad mas halto pa siña 
otro idiomanan mas facil y 
nan resultadonan ta mas 
halto mirando cu nan por 
compronde mas lihe y 
nan por expresa nan mes 
mihor.” 

Un biaha mas, nos disculpa 
pa e eror cu a ser haci den 
e titular, pero e esencia di 
articulo a keda intacto. 




*Promocion ta valido entre 3-9 augustus 2018 y tanten cu tin den stock 


THANKS FOR SHOPPING LOCAL. 

Scol di Musica Rufo Weverta presenta: 

Show di final di Aruba Music Camp 2018 "The End of Camp Recital" 


Aruba Music Camp 
2018 ta clausura e 
temporada vacacional 
aki cu un recital 
(show) espectacular na 
Cas di Cultura, awe 3 
di augustus pa 7’or di 


anochi. 

Pa 20 dia largo 
participantenan a haya 
les for di docentenan 
internacional 
di e diferente 
instrumentonan 



manera, Drum/ 

percecushon, Violin, 
Canto y Piano; 
bou direccion di e 
mahestuoso Carlos 
Bislip kende no ta 
un desconoci den e 
mundo artistico na 
Aruba. 

E recepcion pa cu 
e kamp vacacional 
aki tabata grandi y e 
experiencia di cada un 
participante sigur algo 
unico cu hopi balor 
agrega. 

Algo di remarca hopi 
importante ta e hecho 
cu no ta solamente 


A ATENCION 

CERAMENTO Dl CAMINDA EN CONEXION 
CU TRABAONAN Dl TIRAMENTO Dl 
KABELTENSION HALTO. 

N.V. ELMAR ta informa automobilistanan cu 
caya di Verbindingsweg y un parti di De La 
Sallestraat lo ta cera pa trafico. 


ñ !k 

AREACUTACERA: 

Caya di Verbindingsweg lo ta 

completamente cera pa trafico 
motorisa. Despues di 4:00 pm cu 8:00 
am, un banda di e caminda (Xerox 
direccion Banco di Caribe) so lo ta 
habri y De La Sallestraat lo wordo 
sera parcialmente. 


Diahuebs 2 di augustus 2018 te cu 
Diahuebs 9 di augustus 2018 for di 
8:00 am - 4:00 pm 


En conexion cu e trabaonan aki N.V. 

ELMAR haci un peticion na tur automobil- 
ista pa tene cuenta cu e situacion di trafico 
modifica. 

N.V. ELMAR ta pidi disculpa pa e 
inconviniencia cu e trabao aki por causa. 


Den caso di emergencia, poryama 

Departamento di Storing na 523-7147. 


TUMA NOTfl Dl E SITUACION Dl CAMBIO Dl TRAFICO: 




ELMAR 

Redefining Energy 



participantenan cu a 
inscribi so a haci uzo 
di e oportunidad aki, 
pero na mes momento 
a asisti y duna curso 
na e muchanan cu a 
participa cu kamp di 
YMCA. 

Pues pa clausura 
e e temporada aki 
Aruba Music Camp 
su show lo presenta 
e resultado final di 
20 dia di curso; unda 
e participantenan lo 
debuta nan talento den 
diferente instrument y 
vocal. Tambe ta conta 
cu sosten di artista y 
educadornan Bianca 
Morales, Ruth Silva, 


Mariano Morales, Ivan 
Quandus, Franldin 
Granadillo y Eduardo 
Maya. 

Aruba completo ta 
cordialmente invita 
pa bin experencia y 
sostene Aruba Music 
Camp 2018, cu lo 
tuma lugar 7’or di 
anochi na Cas di 
Cultura pa solamente 
fl.10 pa persona. 

Na nomber di tur 
participante, artista 
y maestro lder 
gradici tambe tur e 
patrocinadonan cu a 
haci e kamp aki posibel 

Aruba Beach Club 

Week 32 - Rent 



I Deluxe Bedroom 
Date: Saturday, 

II th to 18th August 
1 week - US $995,- 

Interested please call 594-0909 

Mas promocion den organisacion policial 

Agente Policial y personal administrativo ta ricibi nan promocion 


NA Centro di Husticia na Santa Cruz a tuma lugar un 
ceremonia special pa haci entrega di promocion. 

Den presencia di famia y coleganan a haci entrega di 
promocion. Sr. Andrew Hoo, Korpschef di Cuerpo Policial 
Aruba a hiba palabra di gradicimento p’e coleganan cu a 
ricibi nan promocion. N’e famianan el a yama danki p’e 
cooperacion, sosten y pasenshi duna na cada un di personanan 
cu a ricibi nan promocion. 

Un total di 7 persona a ricibi nan promocion parti den 
personal administrativo y agentenan policial. 

E personanan cu a ricibi nan promocion ta lo siguiente: Sr. 
Marcus Kaauw for di Brigadier pa Brigadier lste ldasse. Sr. 
Omar de Kort for di Brigadier 1 ste ldasse pa Hoofdagent. Sr. 
Jose Henriquez for di Brigadier lste ldasse pa Hoofdagent. 
Sra. Liliana Rasmijn for di Hoofdagent pa Hoofdagent 
lste ldasse. Sr. Marlon Raphaela for di Hoofdagent lste 
ldasse pa Onderinspecteur. Sr. Albert Lioe-A-Tjam for di 
Onderinspecteur pa Onderinspecteur lste ldasse. Sra. 
Rosemin Croes for di Commies 1 ste ldasse pa Hoofdcommies. 

Korpschef Hoo a haci cambio di nan rango den presencia di 
famia y coleganan. Awor nan lo carga responsabilidad mas 
grandi, pero no tin nuin duda cu nan experencia y experticio 
lo resalta den nan trabou. 

Di 26 biaha cu tema Hospi Jungle 

Hospi Bondi Camp un bes mas espectacular y creativo 


E tan conoci Hospi 
Bondi Camp di Dr. 
Horacio E. Oduber 
Hospital a termina 
despues di 2 siman 
na unda yiu of nieto 
di empleadonan di 
Hospital a participa 
na diferente actividad 
durante vakantie y a 
termina esald cu un 
bunita show pa tur 
presente. 

E di 26 biaha di Hospi 
Bondi un biaha mas 
tabata tremendo 

yena di creatividad y 
ambiente. 

Hospi Bondi Camp 
pa prome biaha a saca 
e lidernan cu a resalta 
durante camp na unda 
premio di “Rookie of 
the Year” a bay pa Ana- 
Sofia Kock, “Assistent 
of the Year” a keda den 
persona di Theron Ras 
y “Lider of the Year” a 
bay pa Mayron Dirksz. 
Muchanan cu merece 
reconocemento ya cu 


pa dos siman largo ta 
duna guia na tur e 150 
participante cu sigur 
no ta un tarea facil. 

Un biaha mas e camp 
a bay bon y e aña aki 
e tema tabata Hospi 
Jungle, asina Noralfa 
Eckmeyer, Lider di 
Hospi Bondi Camp, a 
duna di conoce. 

Nan a bishita diferente 
lugar, manera Philip’s 
Animal Garden unda 
cu a duna e tarea 
n’e lidernan pa post 
potret cu nan grupo 
riba Facebook. 

E grupo cu a post e 
potret di mas creativo 
a ricibi un premio. Pa 
prome biaha Hospi 
Bondi a bay Butterfly 
Farm cu e muchanan, 
pa siña mas di 
barbuletnan. Tambe 
a bay cu e muchanan 
lama, beachtennis, 
bowling, parke 

Jaburibari y hopi mas. 





A clausura e camp cu 18 
presentacion, di cual 2 
tabata di lidernan y 16 
presentacion di grupo 
di mucha. E gruponan 
tabata consisti entre 
6 pa 7 mucha cu a 
haci diferente baile, 
mientras cu e lidernan 
a haya e oportunidad 
di duna 2 presentacion. 
Noralfa Eckmeyer a 
duna di conoce cu 
a purba mantene e 
bailenan y canto cu e 
tema di jungle, pero 
e aña aki a bin cu e 
parti di theater unda e 
muchanan por a actua 
tambe asina dunando 
cada biaha mas espacio 
pa creatividad. 

Den nomber di 
Hospi Bondi Camp, 
Noralfa Eckmeyer 
kier a gradici Hunta 
Directiva di HOH y 
tur departamento di 
Hospital cu a haci e 
camp al<d un biaha 
mas posibel na unda 
muchanan por gosa di 
2 siman di ambiente! 

Avoir lo reanuda buelonan for di Venezuela 


DESPUES di tabata 
basta luna ausente 
den espacio aereo di 
Aruba y di Córsou, e 
compania di aviacion 
Venezolano Avior lo 
retorná nos islanan 
entrante dia 7 di 
augustus awor pa 
bula e ruta Córsou- 
Maiquetia y Aruba- 
Maiquetia. 

Avoir a stop di 
bula despues cu 
Presidente Nicols 
Maduro a decretá 
cu e ta sera espacio 
aereo di Venezuela 
pa companianan di 
aviacion procedente di 
Corsou y Aruba. 



Majan den Time Out nos ta bai tin Junior Dake di IBISA cu actividadnan di IBISA 

Booshi Wever di UPP kier sa si 

Gobierno lo bay "upcycle" su gastonan tambe? 


“CADA bes mi ta keda mas y mas 
asombra p’e “creatividad” cu e Min- 
ister encarga cu Medio-Ambiente, 
Otmar Oduber ta desplega. Esalci 
den su afan pa hustifica e maneho 
adhoc, pero selectivo di Serlimar pa 
faborece amigo y financistanan. 
Awor a introduci un concepto nobo, 
cu e fin pa sera boca di e habitan- 
tenan di e bario di Pos Chikito, cu 
a entrega un manifiesto contra aper- 
tura di e centro di reciclahe na Pos 
Chikito”, segun Booshi Wever. 

Manera UPP a bin ta señala pa al- 
gun luna caba, cu ni e Minister ni 
Serlimar, tin un plannan concreto pa 
recoge y procesa desperdicio na Aru- 
ba, pero si a mustra di ta un maestro 
den manipulacion. 

Den un habri y cera di wowo, a yega 
na un convenio cu cierto sindicato pa 
introduci un asina yama plan social. 
Esalci lo a mester trece alrededor di 
5.5 miyon florin extra den caha di 
Serlimar. Mo- tibo di 

esaki ta cu e 
tabata tin 
mester di 



mas placa pa 2018, apesar cu ya caba 
el a logra di convence Parlamento pa 
dun’e 5.4 miyon florin extra. 

Hunto lo el a strika 11 miyon flo- 
rin, lolce ta dun’e e oportunidad di 
cumpli cu e meta pa saca probecho 
personal y pa su sponsornan di par- 
tido. 

“E Minister a tuma entre otro e de- 
cision pa huur e ex-DTI edificio na 
Pos Chikito, cu argumentonan fofo 
cu di biaha por a wordo refuta. 
Minister Otmar Oduber no a para 
keto y a hustifica mudamento di Ser- 
limar cu dos otro argumento aparte 
di e tantisimo otro “smoesjes”. 

Na prome lugar lo hinca dos depar- 
tamento (Serlimar y City Inspector) 
den e edificio pa un prijs di huur 
mucho mas menos di lolce tabata 
wordo paga den pasado. Esey kizas 
por conta pa City Inspector, pero 
sigur no pa Serlimar. 

Pakico lceha anto, pasobra e Minister 
a logra un ganga tog? Di otro banda 
lo usa e edificio como un “Upcycle 
Center” na unda no lo tin desper- 
dicio di cas, pero na unda pueblo lo 
por trece material cu no ta usa mas, 
cu lo por wordo “reuse” dor di otro 
instancia of persona. Tremendo solu- 
cion tog? Ken por tin algo contra? 
Tur e maniobranan cu e Minister a 
bin ta desplega, tin un solo meta pa 
desvia atencion di loke e gastonan 
lo bay ta na final di cuenta. Ni cu- 
anto e purba di “sugarcoat” e 
proyecto ad-hoc aki, tog ta 
keda vigente e hecho 
cu e lo costa pueblo 
placa extra. Placa cu 


aworaki no tin”, lider di UPP, Booshi 
Wever a sigui comenta. 

Tampoco por hustifica cu mester 
paga huur, ya cu aworaki Serlimar no 
ta paga y ni un cen preto na huur p’e 
edificio na San Nicolas. 

E unico intencion lo por ta cu e Min- 
ister lo bay logra su meta pa con- 
vence Parlamento atrobe pa dun’e 
mas placa pa e por sigui djodjo, paso- 
bra e Gobierno, y parce Parlamento 
tambe, ta manera un marioneta den 
su man. 

P’esey e pregunta na Gobierno: Lo 
bay “Upcycle” tambe e gastonan en- 
volvi? Pues Gobierno y Parlamento 
lo deposita placa den e proyecto p’e 
sponsornan di campaña por “reuse” 
esaki of e Minister “reuse” esaki pa 
su proximo campaña? 

Un “closed circle” of “economia cir- 
cular”, pero pa por sigui yena saco di 
e miembronan di e Cartel. 

E uso di e tantisimo “smoesjes” aki 
tin como consecuencia cu no tin 
placa pa absorba e necesidadnan di 
pueblo, pero si pa paga p’e capricho 
y pachanganan di Otmar Oduber y 
su gang. 

Enbez di sigui cu complace cu esaki, 
por a “up-cycle” p’asina ey absorba e 
otro gastonan (aumento di 10% pa 
20% di tarifa di WEB),cu si ta nece- 
sario y na beneficio di pueblo y no 
pa un “happy few” cu ta sponsor di 
Otmar. 

E tipo di maniobranan aki nos con- 
oce caba den e Gobierno anterior 
cu Otmar Oduber tabata un inte- 
grante prominente, Booshi Wever a 
finalisa su comentario. 

Thiel Corporati on cu donacion na Stichting Adopt an Addict 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 2 Aug, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

178.98 

179.70 


180.50 

Pond sterling 

GBP 

2.26 

2.31 


2.37 

Japanse yen 
(per 10.000) 

JPY 

158.31 

159.75 


161.36 

EURO 
(per 100) 

EUR 

205.04 

206.91 


208.99 

Deense kroon 
(per 100) 

DKK 

26.79 

27.51 


28.31 

Noorse kroon 
(per 100) 

NOK 

20.67 

21.39 


22.19 

Zweedse kroon 
(per 100) 

SEK 

19.08 

19.80 


20.60 



FUNDACION Adopt an Addict kier a 
gradici Thiel Corporation pa su donacion. 
Despues di bunita trabao durante “Aruba 
Doet” na Adopt an Addict su Cas Speransa 
na Molco, un parti di e proyecto di un vloer a 
keda pega dor di falta di fondo. 

Thiel Corporation a sa di coopera cu un 
donacion di concreto pa por a completa e 
vloer, unda nos clientenan awor por socialisa 
y comparti y bao di un bunita palo di wata- 
pana. Adopt an Addict tur dia ta traha y 
yuda un grupo grandi di persona cu prob- 
lema di adiccion. Ta manda pa rehabilita na 
Hogar Crea, y despues ta vang nan op den 
nos “halfway house” Speransa na Moko. 

No tin subsidio di Gobierno, pero ta traha 
duro pa sigui haya donacion y cooperacion 
den nos comunidad pa por sigui yuda. 

No solamente donacion di material y fon- 
do ta necesario continuamente, pero tambe 
donacion di tempo di mas boluntario. Tin un 
necesidad grandi di hende pa yuda cu forma- 
cion y guia di nos clientenan. 

Si bo persona ta interesa y por duna un par- 
ti chikito di bo tempo na yuda otro hunto 
den nos fundacion, tuma contacto cu nos na 
594-2494. 


Invitacion pa "M sa 
pa Mucha ,# di Parokia 
Sagrado Curazon di Hesus 

MANERA custumber tur prome diadomin- 
go di luna nos tin un Misa special pa mucha. 
Tur mucha cu ta pasando nan vakantie na 
Aruba ta keda invita n’e Misa alci diado- 
mingo, 5 di augustus pa 10 or di mainta na 
Misa di Savaneta. Mayornan siña boso yi- 
unan importancia di misa dominical y bin 
hunto cu nan pa alaba nos Dios, gradici’E pa 
vakantie cu ta cabando, resa hunto pa boso 
famia y pa un bon aña escolar cu ta bay cum- 
insa diahuebs, 16 di augustus. 

Minister Plenipotenciario Guillfred Besaril: 

'Arubahuis ta cla pa ricibi nos studiantenan' 



DEN HAAG - ‘E preparacionnan 
pa ricibi e grupo nobo di studiante 
cu ta yega Hulanda diadomingo 5 di 
augustus benidero ta extenso, pero 
bayendo bon. 

E team di Arubahuis cu ta consis- 
ti di empleaadonan di Arubahuis, 
e mentornan y diferente miembro 
di e Plaatselijke Opvangcommissie 
(POC) ta cla pa ricibi nos hobennan 
na Schiphol.’ Esaki Minister Pleni- 
potenciario Guillfred Besaril a bisa 
na antesala di e yegada di e grupo di 
173 studiante for di Aruba. 

Banda di e grupo alci tin algun studi- 
ante cu ya caba ta na Hulanda of lo 
yega despues. 

Departamento di Enseñansa di 
Arubahuis a traha duro e ultimo si- 
mannan hunto cu Departamento di 
Enseñansa di Aruba pa canalisa e 
yegada di e grupo grandi di studiante 
na Madre Patria. 

‘Pa nos di Cas di Aruba ta importante 
p’e studiantenan, n’e momento cu 
nan subi avion, ta debidamente in- 
forma di con e bida di studiante aki 
na Hulanda ta. 

P’esey nos a bai Aruba na juni ultimo 
pa informa e studiantenan mas mi- 
hor posibel riba kico ta spera una bez 
nan sali di Schihol. 

E preparacion aki ta cardinal p’e stu- 
diante por cuminsa su estudio lo mas 
trankil posibel.’ 

‘Nos meta como Cas di Aruba ta pa 
na un manera structural duna guia 
y informacion n’e hobennan cu ta 
scoge pa bin studia na Hulanda. 

No unicamente ora cu nan ta cla pa 


bin studia, pero mas tempran prome 
cu nan dicidi den ki ramo nan kier 
bai studia. 

Escogencia di un estudio ta deter- 
minante pa nan futuro profesional. 
Tambe ta sumamente importante pa 
bo tene cuenta cu despues di bo estu- 
dio, cu e posibilidadnan di trabao na 
Aruba,’ segun Minister Besaril. 

E mandatario a bisa cu un di e prob- 
lemanan cu e studiante ta enfrenta ta 
pa inscribi nan mes na un gemeente. 
Minister Besaril: ‘Tin gemeente ca- 
minda ta dura 4 pa 6 siman prome 
cu bo por inscribi bo mes. Si bo no 
ta inscribi na un gemeente bo no por 
e.o. habri un cuenta di banco y bo no 
por busca dolcter di cas ni dientista. 
P’esey nos kier bisa nos hobennan pa 
mira mas leu cu e ciudadnan conoci 
pa studia cu ta Amsterdam, Rotter- 
dam, Den Haag y Utrecht. 

Den otro ciudadnan tin Hogescho- 
len y Universidadnan cu kisas tambe 
por brinda e mesun tipo di estudio, 
mientras cu na hopi di e lugarnan aki 
ta menos dificil pa inscribi bo mes. 

Como Minister Plenipotenciario mi 


ta den combersacion cu VNG, cu t’e 
organisacion cupulo pa tur gemeente 
na Hulanda, pa purba na acelera e 
proceso n’e gemeentenan cu tin difi- 
cultad. 

Un topico cu tur aña ta bin dilanti ta 
e cuestion di vivienda. Ald e manda- 
tario a bisa cu e 

studiante mes tin un responsabilidad 
grandi. 

‘Pa haya un lcamber of otro tipo di 
vivienda ta sumamente importante 
pa inscribi bo mes mas pronto cu ta 
posibel na un di organisacionnan cu 
ta ofrece kamber. 

Por ehempel na Arnhem y Nijmegen, 
bo mester inscribi na cuminsamento 
di october di e aña aki pa bin na re- 
marca pa haya un kamber otro aña. 
P’e ciudadnan conoci pa studia e 
situacion di vivienda ta aun mas difi- 
cil,’ Minister Besaril a sigui elabora. 

E mandatario kier a desea e studiante 
bon biahe for di Aruba pa Hulanda y 
hopi curashi, 

perseverancia y exito den nan estu- 
dio. ‘Nos ta topa diadomingo na Schi- 
phol!’ asina Minister Besaril a termi- 
na su mensahe n’e studiantenan. 

Gran final, Campeon di Aruba!! 

Di mens erger je 
niet "li /e' na Centro 
di Bario Brazil 



DIASABRA awor 4 augustus t’e gran final, 
Campeon di Aruba!! di Mens Erger Je Niet 
“LIVE”. 


E gruponan cu ta bay p’e gran final ta conoci. 
Pa 8:00pm den Pool B, Entre Nos Family, 
Keep On Walking, Screngerenge, Grumpy 
Crew. Despues ta sigui e invictonan di Pool 
A pa Campeon di Aruba 2018 cu ta Dice 
Masters, Bombers, Dushi Yui, Kleine Vrijdag 
Crew. 

Diasabra un grupo so ta bay lceda invicto di 
Aruba. 

Atencion! Ta invita tur e 64 grupo cu a par- 
ticipa den e campeonato 2018 hunto cu nan 
fanaticada pa despues di tur e tiramento di 
“DOW”, pa un After Party. Musica ta di e 
famoso DJ di C.B.B y entrada ta un smile, 
pero mester ta uno masha grandi “Si”!!. No 
ta cos di perde. 

Studiantenan di IPA a aporta 
na diferente vakantiekamp na Aruba 




CURICULO di Instituto Pedagogico Aru- 
bano (IPA) ta brinda e studiantenan espacio 
pa aporta n’e comunidad di Aruba pa medio 
di e.o. e asina yama Vrijestudiepunt (VSP). 
Di e manera aki e studiantenan ta haya opor- 
tunidad pa participa na un proyecto cu ta 
encera un ‘joint venture’ entre e institutonan 
den comunidad y IPA. 

Ta keda liber na cada studiante con e kier 
duna contenido n’esaki, teniendo cuenta cu 
e rekisitonan prescribi di IPA. 

E studiante mes por scoge na cua instituto 
of organisacion e kier sigui desaroya su mes 
p’asina adkiri mas conocemento, y habilidad 
cu ta contribui na su desaroyo propio y pro- 
fesional. 

E aña aki varios studiante a scoge pa traha 
como boluntario na diferente Vakantiekamp 
pa nan proyecto di VSP. 

Banda di nan meta personal e studiantenan 
aki ta brinda nos muchanan e oportunidad 
pa disfruta di nan vakantie na un manera 
educativo y creativo den un ambiente sano. 

E studiantenan a aporta grandemente n’e 
contenido di e programa. Nan a fungi como 
guia di grupo y a haci diferente actividad cu 
e muchanan. 

IPA ta gradici tur instancia y organisacion cu 
a duna e studiantenan e oportunidad pa haci 
nan VSP cerca nan. 
























































24 


AWEMainta 


Diabierna, 3 Augustus 2018 


A dausura Aruba Symphony Festival 2018 cu broche di oro 

Scirbi pa Clyde Harms 



PA habri e anochi di e concierto clausural, Aruba Symphony 
Festival a sorprende e publico grandi presente cu un presen- 
tacion emotivo di nos himno nacional canta p’e coro Ars 
Nova, dirigi pa sra. Mayra Kock-Garrido, y acompaña p’e 
Aruba Symphony Orchestra di casi setenta studiante, bou 
direccion di Simon Gollo. 

Un amigo a comenta despues cu al<d ya el a haya balor di 
entrada cu el a paga. E areglo tabata di e musico Arubiano 
hopi conoci Franldin Granadillo. 


E presentacion principal di e anochi tabata di e violinista 
Hapones Kazuhiro Talcagi, kende a toca completamente di 
memoria e Concierto di Violin den E Menor Op.64 di Men- 
delssohn. 

E maestro Takagi a demostra pakico e ta concertmeester di 
cuatro orkesta na tres continente. E aplauso fuerte cu e pu- 
blico a dun'e a inspir'e pa regala nan un reprise di un obra no 
hopi conoci pero cu tabata rekiri un nivel halto di habilidad 
como violinista. 

E ultimo piesa riba e programa tabata otro obra di Mendels- 
sohn, Symphony No. 4 den A Mayor, Op. 90 cu e orkesta a 


interpreta magistralmente. Simon Gollo a exprimi tur loke e 
tabata por di e musiconan studiante y nan a responde magis- 
tralmente. Na final tur hende tabata contentisimo cu e re- 
sultado. Pero Aruba Symphony Festival tabatin un otro sor- 
presa placentero. Den presencia di nos icono musical Padu 
del Caribe, Aruba Symphony Orchestra a toca, y e coro Ars 
Nova a canta, Padu su walz tan stima, “Abo So”. P’e inter- 
pretacion di e piesa aki, Simon a pasa e batuta di director p’e 
popular musico Venezolano Jesus David Medina, kende a 
haci e areglo. Varios persona no por a resisti y a canta hunto 
cu e coro. 



Tabata un placer pa mira nos Minister di Cultura, sra. Xio- 
mara Ruiz-Maduro y nos Gobernador Interino sra. Yvonne 
Laclé-Dirksz, dos persona cu a mustra un enorme entusi- 
asmo p’e Festival, subi e escenario pa felicita e musiconan y 
combersa cu miembronan di e directiva di Aruba Symphony 
Festival. 

P’e musiconan tabata un experiencia inolvidabel. Solamente 
na Aruba! 

Aruba Symphony Festival 2018 ya ta historia. Segun tur 
hende cu a asisti n’e conciertonan, e tabata e mihor. Sigur 
ta cu el a atrae mas hende cu nunca y e publico a responde 
generosamente cu su donacionnan. Esaki ta importantisimo, 
pasobra manera tur cos bon, presentacion di un festival di 
e calidad di Aruba Symphony Festival ta costoso. Si Aruba 
kier sigi como cede di e Festival nos tur mester apoy’e fuerte- 
mente. 

Den e proximo dianan lo mi publica un serie pictorial recor- 
dando Aruba Symphony Festival 2018. 

Keda pendiente! 
clydeharms @yahoo. com 



Pa clausura e Fesival 2018, Kazuhiro Takagi ta toca Concierto di 
Yiolin den e menor Op.64 di Mendelssohn acompaña pa e Aruba 
Symphony Orchestra bou di direccion di Simon Gollo. E orkesta e 
aña aki tabata consisti di casi setenta studiante di nueve pais. 
















Diabierna, 3 Augustus 2018 


AWEMainta 


25 


Aruba Marriott ta anfitrion di e 
prome 'LGBT Culture Day' den Caribe 



SIMAN pasa diaranson, 25 di 
juli, Aruba Marriott a organisa e 
prome ‘LGBT Culture Day’ den 
Caribe unda Marriott Interna- 
tional su ‘Director of Multicultur- 
al Affairs’, Seema Jain, hunto cu 
local co-presenter Hendrik ‘Endy’ 
Croes, a duna un presentacion 
special riba con pa comunica efec- 
tivamente entre culturanan, cu un 
enfoke riba e cultura di LGBT (les- 
bian, gay, bisexual y transgenero). 

E evento di ‘LGBT Culture Day’ 
a tuma lugar na Aruba Marriott 
su Grand Ballroom y tabata dividi 
entre dos sesion; un sesion parti 
mainta p’e grupo di asociado, su- 
pervisor y manager di Aruba Mar- 
riott, y e sesion di merdia tabata 
pa Aruba Marriott su clientenan 
local. 

E localidad a wordo decora dor di 
The Perfect Team y e bunita cen- 
terpieces tabata di Elsa’s Flower 
Shop. 

Aruba Marriott ta sumamente 
contento di por a organisa e even- 
to aki p’asina promove igualdad, 
diversidad y inclusion dentro di e 
comunidad local, como tambe am- 
plifica Marriott su sosten na e co- 
munidad di LGBT y alabes trans- 
miti su compromiso na duna tur 
bishitante y asociado e comfortab- 
ilidad pa ta nan mes, unda cu nan 
ta biaha of unda cu nan ta traha. 

Marriott ta un compania di hos- 
pitalidad global cu ta comprometi 
na pone hende na prome lugar y 
crea un ambiente amabel di in- 
clusion y di trato husto na tur su 
huesped y asociadonan. Esaki ta 
inclui e comunidad di LGBT, nan 
famia y nan aliadonan. 

E mes a horka su kaso 

Mekaniko di boto i avion a pérdé su trabou pe haña Green Card 



WILLEMSTAD. Korte di Husti- 
sia Komun di nos pais a duna un em- 
presa di servisio tékniko di aviashon 
na Sint Maarten rason ku nan a duna 
retiro na un mekaniko ku a bai Mer- 
ka pa regla su Green Card. 

E asuntu a tarda asina tantu ku dado 
momento e empresa no por a warda 
mas i a tuma otro mekaniko. 

E mekaniko no tabata di akuerdo ku 
e retiro i a bai Korte pérdé e kaso i 
den apelashon a bolbe pérdé e kaso. 
E mekaniko tabata den servisio di 
Sol Antilles N.V na Sint Maarten. 

E promé biaha ku ela pérdé e kaso 
den korte tabata dia 30 di ougustus 
aña pasá i manera orlcan Irma a bai 
laga Sint Maarten, ela entregá su ap- 
elashon. 

E tabatin kasi 10 aña den servisio di 
Sol ora ela pidi i haña pérmit 
pa ta ousente for di trabou, sin pago, 
pa bai Merlca pa regla su Green Card. 
Ela haña pa lceda Merka te dia 13 
di desémber pero dia 2 di desémber 
2016 outoridatnan merikano a infor- 
mé lcu te dia 15 di desémber nan ta 
tuma un desishon. 

Ela informá Sol Antilles i e gerente a 
inform’é ku nan ta warda mas noti- 
sia. 

Dia 13 desémber 2016 nan a informe 


ku e tin ku por dura 60 dia mas pa 
nan trata su kaso. 

I si ainda e no tende algu, e mester 
tuma kontakto ku nan sentro di in- 
formashon. 

Dia 22 di desémber kompania a in- 
formá e mekaniko ku nan a duné 90 
dia kaba pa regla su asuntunan i nan 
no por warda mas. 

Su ousensia ta stagnando trabou di 
drecha motor di avion. 

Si e no raportá dia 27 di desémber 
2016 nan lo konsiderá ku ela ban- 
doná e trabou i su kontrat ta kaba. 

E mekaniko despues a kometé eror di 
gradisi e kompania pa nan pasenshi 
pero ku talbes den futuro e por solisi- 
tá di nobo pe funshon. 

Sol a manda bisé pa manda pidi su 
retiro pa despues no keda registrá ku 
ela bandoná su trabou i asina susha 


su rekórt. 

Einan e mekaniko a hasi su segundo 
metida di pata ora ela kontestá Sol 
Antilles lcu e no ta mira lcu interes 
nan tin pa sa ki dia e ta retorná pa- 
sobra mas trempan lcu e por ta bék te 
dia 31 di desémber. 

Aña pasá e mekaniko a buska un abo- 
gado pa demandá e kompania pa nan 
pag’e su sueldo pe dianan ku e no a 
traha. 

Ela pidi un daño perwisio di NAf 
16.894,79. 

Korte tabata masha korto den nan 
desishon: a duné tantu dia pa regla 
su asuntunan i e mes a manda bisa 
ku no ta nan asuntu ki dia e ta bék. 
Desishon di Korte di Hustisia tabata 
ku e mekaniko tin ku paga e proseso 
awor ku ela pérdé e kaso riba kual e 
tribunal a disidi siman pasá. 


WILLEMSTAD . Ayera 2’or Korte di Hustisia lo dikta veredikto den e 
kaso ku a haña e nómber ‘Luna’ ku ta trata dje kaso di ladronisia violento 
lcu arma i asesinato di señor Leito den Kaya Hematita dia 3 di april 2017. 
Tres sospechoso lo tende e desishon di Wes. 

Nan ta e hombernan Christopher Koeiman, Sherwin Rosaria i Anthony 
Mejia. 

Ultimo desaroyo kom shon penshonadonan i Sehos 




WILLEMSTAD. Manera nan a 
priminti direktiva di e asosiashon di 
penshonadonan di SEHOS lo pone 
tur hende i prensa tambe na altura 
di desaroyonan ku lo surgi entorno 
e partikularidat di debenan di Sehos 
na penshonadonan i otronan ku tin 


derecho riba pago. 

Presidente dje asosiashon a informá 
lcu djaluna despues di 6 siman lcu 
nan a pidi e reunion, gerensha di Se- 
hos a yama i bisa lcu nan lce reuni lcu 
e komishon djabiérné 3 di ougustus 
mainta pa 9.00 or na Sehos. 


E komishon ta bai e reunion lcu lcon- 
fiansa ku nos lo logra un entendi- 
mento ku Sehos riba e partikularidat 
di debenan ku nan tin na nos hende- 
nan. 

Tur esnan ku ke bin sostene nan e 
mainta ei ta bonbini ya nan ta tende 
mesora ta kiko lo bai bisa. 

E direktiva di penshonadonan lo wak 
e momento apropiá pa pone un re- 
union general, si surgi ku nos tin di 
tuma desishonnan huntu lcu tur es- 
nan konserni pero nan tin sigur ku 
determinashon, fé i perseveransha 
nan ta logra. 


E famoso tereno di 1 sén pa m2 

Eror di notario a kousa warwaru di demanda i apelashon den Korte 


WILLEMSTAD. E kaso sivil ku 
NOBO a relatá antayera tokante repar- 
timentu di un tereno di erfpacht den 
varios pida na Sint Maarten no ta isolá 
pasobra atrobe Korte di Hustisia a saka 
veredikto den otro kaso kaso igual. Sol- 
amente ku e nómbernan ta diferente ya 
ku den e kaso aki ta Kadaster di Sint 
Maarten a demandá un dje bankonan ku 
a duna hipotek pa paga gobiernu bék e 
sén ku nan a haña den promé instansha. 
Den promé instansha gobiernu mester a 
paga e banko pe tramitenan di hipotek 
pero den apelashon korte a kondená e 
finansista duna gobiernu e sén bélc. 
Notario mr. Francis Edgar Gijsbertha 
tambe ta figurá den e kaso kaminda ela 
djóin e demanda di Kadaster kontra e 
instituto finansiero NHIGC Enterprises 
Limited di Anguilla pasobra den promé 
instansha e tambe nan a kondená pa 
paga. Ya kaba anteriormente Interna- 
tional Financial Planning Services Ltd. 


a demanda Bank of Nova Scotia den 
korte i awor ta veredikto tabatin den e 
kaso di gobiernu kontra e entidat di An- 
guilla. 

Kadaster a elcsigi pa korte anulá e kaso 
ku nan a pérdé i kondená NHKK tur 
loke gobiernu di Sint Maarten a paga 
nan. Aña pasá Korte di Hustisia a hura 
ku nan lo investigá e kaso aki te ulti- 
mo konsekuensha igual ku e kasonan di 
Kildare kontra International Financial 
Planning Services i Fralexia riba split- 
mentu dje tereno. Nan tur tres ta pre- 
tendé di ta doño dje terenonan riba kual 
tin hipotek pero ku e notario no a inves- 
tigá i a split tereno ilegalmente. 

NHKK si tabata ke konfirmashon dje 
sentensha. Basikamente Korte di Husti- 
sia a konstatá ku 54 aña pasá gobiernu 
a duna e tereno na erfpacht a rason di 1 
sén pa meter kuadrá. 

Awendia e tereno bal desenas di miones. 
Gobiernu a pone kondihon ku no por 
split e tereno sin pérmit di minister 


kende ta disidi kuantu e ‘canon’ (tarifa 
di alkiler dje tereno di gobiernu) pero en 
todo kaso no ta kobra e canon separada- 
mente. Nan ke e pago será i den un mon- 
tante. Kildare Properties Ltd. a kumpra 
i paga pa e erfpacht i a split e tereno na 
tres riba kual tin peso di hipotek. Na 
aña 2014 banko a bende apartamento 
riba e tereno plus e tereno i e finansista 
a tene gobiernu, e fundashon ku a haña 
e erfpacht i e notario responsabel. 
Atrobe Korte di Hustisia a ‘vlam’ e no- 
tario ku no a hasi su investigashon na 
drechi. A pasa akta sin menshoná ku tin 
hipotek riba e apartamentonan i e kon- 
sekuensha ta pa e finansista i e notario. 
Korte a papia di eror grave. 

Na final Korte a disidi ku e instituto fi- 
nansiero di Anguilla tin ku paga gobier- 
nu di Sint Maarten bék i kobra notario 
Gijsbertha inmediatamente pa su parti 
den e vupá aki. 

E suma ku e mester paga ta NAf 14.800,- 
plus NAf 300,50 na adelanto. 

Ministerio di Hustisia: 

Fiskal ta para riba ku e defensa di 
Schotte i van der Dijs ta kortina di huma 



WILLEMSTAD. Den realidat, se- 
gun Ministerio Publiko tantu Gerrit 
Schotte komo Cicely van der Dijs ta 
kulpabel, pasobra Gerrit Schotte a 
lceda lcumprá pa Corallo i a laba pla- 
ka, siendo Cicely van der Dijs sola- 
mente a laba plaka. 

Anto aki Ministerio Publiko a hasi 
menshon spesifiko di e sumanan 
382.549 florin, mas 205.274 flo- 
rin risibi di Corallo. Esakinan segun 
Ministerio Publiko señor Corallo a 
depositá riba kuenta di señora van 
der Dijs lcu e propósito pa lcumpra 
Gerrit Schotte, kende lo mester a 
lcometé aktonan lcu no ta lcuadra lcu 
su funshon, pero ku ta enserá regla 
sierto asuntunan pa Corallo. 

E plakanan en prinsipio a lceda de- 
positá riba kuenta di Cicely van der 
Dijs unikamente pa tapa di unda esa- 
ki a bini. Kon a uza e plaka aki no ta 
importante, hecho ta segun Ministe- 
rio Publiko ku e plaka tabata destiná 
pa Schotte i van der Dijs. 

Si tabata pa partido MFK of pa su 
partner van der Dijs, esei ta Gerrit 
Schotte mester sa i por a disidi, se- 
gun Ministerio Publiko. 

Un parti di e plaka di Gerrit Schotte 
fo’i Corallo a bai dirékt riba e lcuenta 
personal di Gerrit Schotte na Suisa. 
Enfin pa Ministerio Publiko ta un 
hecho ku 382.540 florin of 213.422 
USD ku Corallo a depositá riba 


kuenta pa Gerrit Schotte pa por a 
kumpr’é ta loke mester kita for di 
dje. Pero pa lolce ta trata e plaka des- 
tiná pavan der Dijs (205.274 florin), 
segun Ministerio Publiko señora van 
der Dijs ta husga lcu esaki a bai pa 
paga bék e debe di finansiamentu di 
partido MFK, esta pa tapa buraku- 
nan komo konsekuensia di debenan 
kreá dor di e partido. 

Pero pa Ministerio Publiko di tur 
manera van der Dijs tambe tabatin 
probecho di lolce a pasa. 

Mas aleu Ministerio Publiko a sigui 
splilca lcu ademas e suma di USD 
822.640 ta loke mester kita for di 
Gerrit Schotte pasobra ta trata alci di 
plakanan lográ i of optené dor di: (A) 
soborno, 

(B) labamentu di plaka, 

(C) no entregá informashon na ofi- 
sina di belasting. 

Pa supstansiá tur e akusashonnan 
aki Ministerio Publiko a menshoná 


diferente fuente, esta plakanan risi- 
bi di Corallo, komo miembro di Ei- 
landsraad, konsehero di Bestuur- 
scollege, miembro di komishon di 
Ekonomia i Turismo, miembro di 
komishon di Finansa, pa haña tereno 
di erfpacht na Kórsou, hasiendo uzo 
di International Financial Planning 
Services Ltd, depósito riba kuenta na 
Suisa (Marshall Islands). 

Otro lcuenta Suisa di kua a skonde 
identidat di e propietario di e kue- 
nta, sumanan depositá na bankonan 
na Isle of Man, Cyprus, Litouwen . 
Tambe Ministerio Publiko a referi na 
e hecho di no a duna Ofisina di Be- 
lasting informashon di plakanan ku 
el a risibi. 

Konldushon final segun Ministe- 
rio Publiko mester kita e siguiente 
sumanan for di e pareha aki. For 
di Gerrit Schotte e suma di ANG 
1.861.692,- i for di Cecily van der 
DijsANG 205.274 florin. 

OM no por supstansha 
akusashonnan ku nan a hasi 


WILLEMSTAD. Kontinuando ku 
tratamentu di e kaso “Babel” awe 
mainta, abogado Geert Jan Knoops 
den e defensa di e duo Gerrit Schotte 
i Cicely van der Dijs a trese padilan- 
ti ku e akusashonnan di Ministerio 
Publiko no ta supstansiá. 

Ministerio Publiko den bista di e 
abogado ta pone e material tresé pa- 
dilanti dor di e eksperto finansiero 
di taya sr. Contze un banda sin tin 
resultadonan di un propio investi- 
gashon lcu ta demostrá lcu nan si tin 
e puntonan di bista korekto. Segun e 
abogado a pone e material di elcsper- 
to finansiero sr. Contze un banda sin 
mas, siendo sr. Contze a konsultá 
varios eksperto i of figuranan di re- 


nombre riba e tereno aki. Abogado 
Knoops a referi tambe na e rapórt di 
dr. Rutsel Martha, kende a deskribi 
kon e situashon tabata ku asuntunan 
di finansiamentu di partidonan poli- 
tilco. 

Por saka afó ku loke a pasa den e kaso 
di Schotte, segun e rapórt di Martha 
no ta desviá for di loke tabata usual, 
promé ku 10-10-10. 

Mas aleu pa lolce ta trata e defensa 
abogado sr. Knoops ldaramente a 
sigui ta referi elaborando for di dife- 
rente ángulo, esta e papel di e komer- 
siante Gerrit Schotte, e politiko i 
alabes lider di un partido politiko, di- 
rigente di un fundashon, anto tambe 



e suidadano Gerrit Schotte. 


Sherwin Leonora ta fustiga Plet di MAN: 

"Ml NO TA METI DEN SOBORNO Dl PLET!" 


WILLEMSTAD. Den un 

deldarashon fulminante e éks parla- 
mentario pa Pueblo Soberano, Sher- 
win Leonora, a distanshá su mes dje 
deldarashonnan dje parlamentario 
Yael Plet indikando ku eno ta meri 
den soborno di Plet. 

Ela amonesté pa komo Parlamentario 
di un pais Plet mester ta sigur di su 
aktonan, su ekspreshonnan i tambe e 
konsekuensianan mará na esakinan. 
Dia 18 di Febriiari 2017 e parlamen- 


tario Yael Plet a menshoná Leonora 
su nomber den un relato na ‘Land- 
srecherche’ tokante di posibel sobor- 
no. 

Landsrecherche a interogá Leonora 
komo sospechoso loke a lanta hopi 
spekulashon den media relashoná lcu 
e denunsia di soborno di sr. Plet. 

For di 3 di mei 2017 Ministerio Pub- 
lilco a konldui ku Leonora no ta sos- 
pechoso den e kaso di soborno loke 
no tda ldta lcu durante e aña di inves- 


tigashon, e ku su famia a pasa den 
hopi trastorno pa motibu di e denun- 
sia sin kontenido i sin sentido aki. 

Leonora ta lamentá ku na lugá di sr. 
Plet traha riba solushonnan pa Kór- 
sou por krese ekonómikamente, pa 
nos finansa publiko ta fuerte i krea 
kupo di trabou Yael Plet a skohe pa 
hasi un denunsia bashi pa finnan 
politiko i malusando institutonan im- 
portante den nos komunidat manera 
‘Landsrecherche’ i tambe Ministerio 
Publiko. 

_ Yael Plet tin ku rektifiká 

denunsia falsu of drenta historia komo farsante 


WILLEMSTAD. Den su 

deldarashon riba e hecho lcu e par- 
lamentario Yael Plet a hasi aña pasá 
ligando su nomber sin sentido lcu lco- 
rupshon, ela trata di daña nomber di 
hende. 

I esaki segun Leonora, no por bai sin 
konsekuensia p’é i su partido, komo 
esnan ku a sosten’é 200%. 

Ta keda na sr. Plet si e ta rektifiká 
publikamente i asina skapa su nóm- 
ber i tambe di su partido, i asina 
duna un bon ehémpel na e hobennan 
di Kórsou i tambe e hóbennan den 


parlamento hubenil. 

Of e ta slcohe pa ser rekórdá pa su 
votadónan komo e parlamentario 
hoben ku a faya barbaramente dor 
di hasi un denunsia sin kontenido i 
mancha hende su nómber. 

Leonora a splika ku dia 30 di yuli 
ultimo ela haña un lcarta di lconfir- 
mashon di Ministerio Publiko ka- 
minda nan a afirmá lcu e ta fuera di 
tur sospecho i nan konklushon ta pa- 
pia palabra ldá! 

Ministerio Publiko a kontesté riba su 
petishon pa aldarashon di su status 
den e investigashon ku a hasi riba de- 


nunsia di Yael Plet dia 18 di februari 
aña pasá ku Gerrit Schotte i Charles 
Cooper a urba di soborné. 

Nada di esaki ta bédat i a archivá e 
denunsia. 

OM a tende e élcs parlamentario 
komo sospechoso pero foi dia 3 di 
mei aña pasá no tabatin base pa sos- 
pechá nada di dje. 

Pa OM, Leonora ta testigu den e 
kaso. 

Leonora a remiti e denunsia di Plet 
na Ministerio Publiko pero ningun 
kaminda por saka afó lcu ela inlcrimi- 
na Sherwin Leonora. 


Frakshon di AAAN a pidi un reunion Komishon Sentral enkuanto Red Tape 


WILLEMSTAD. For di promé ku 
2010 gobiérnunan di turno, lcu a bin 
ta goberná Kórsou, a bin ta haña nan 
lcu e fenómeno di Red Tape of sim- 
plemente Burokrasia. 

E frakshon a señala ku mundu lcomer- 
sial i komunidat a bin ta kritilcá ku ta 
dura años pa otorgá respektivamente 
pérmitnan pa aktividatnan komer- 
sial, esta ku e proseso ta dura demasi- 
ado largu. Aña aden aña afó gobiérnu 
a bin ta splilca ku lo eliminá e prob- 


lema aki pero te ku awe, ku nos ta 
den aña 2018 ainda e problema men- 
shoná ta manifestá su mes ketu bai i 
nos no ta mirando un kambio. 

Mirando e situashon ekonómiko di 
atenshon ku ta reinando aktualmente 
na Kórsou, pa frakshon di MAN ta 
importante pa hiba un diskushon ku 
gobiérnu pa sa ldlco ta lceda lconsid- 
erá komo Red Tape i tambe kiko ta e 
posibel solushon lcu konhuntamente 


nos por yega na dje. 

Debi na hopi konfushon lcu tin rondó 
di e asuntu di Red Tape frakshon di 
MAN a manda un karta na presiden- 
te di Parlamento pa konvoká un re- 
union di komishon sentral enkuantu 
di Red Tape. 

Pa ku e reunion alci frakshon di MAN 
ke pa Promé Minister, Minister di 
Desaroyo Ekonómiko, Minister di 
Salubridat Publiko i Minister di Trá- 
fiko ta presente na e reunion. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 




mn Noticia 

Relato Polisia 



Polis a detené ladron di telefon I atrakadó 


WILLEMSTAD . Kontinuando 
lcu un investigashon relashoná lcu 
un ladronisia ku violensia ku a tuma 
lugá 5 di óktober 2017, na un mini 
market na Rooi Santu, polis a detené 
un hómber sospechoso. 

Djárason 1 di ougustiis 2018 alred- 
edor di 05.35 or di mardugá, polis a 
detené e hómber J.J.R. nasé na Kór- 
sou di 29 aña edat, na un kas na Weg 
naar Fuik komo sospechoso den e 
kaso ariba menshoná. 

A presentá e sospechoso dilanti di 
un fiskal ouksiliar ku a ordená su en- 


karselamentu pendiente di mas in- 
vestigashon. 

LADRONISIAICU VIOLENSIA 
Kontinuando ku un investigashon re- 
lashoná lcu un ladronisia lcu violensia 
ku a tuma lugá 5 di óktober 2017, na 
un mini marlcet na Rooi Santu, po- 
lis a detené un hómber sospechoso. 
Djárason 1 di ougustus 2018 alred- 
edor di 05.35 or di mardugá, polis a 
detené e hómber J.J.R. nasé na Kór- 
sou di 29 aña edat, na un kas na Weg 
naar Fuilc lcomo sospechoso den e 



kaso ariba menshoná. 


A presentá e sospechoso dilanti di 
un fiskal ouksiliar lcu a ordená su en- 
karselamentu pendiente di mas in- 
vestigashon. 


Detencion pa ladronisia y menasa 



WILLEMSTAD - 

mars 1 di augustus 
2018, alrededor di 
11.44 or, Central 
di Polis a ricibi no- 
tificacion cu na un 
establecimento den 
área di Jan Noordyn- 
weg tabatin un caso 
ladronisia y menasa. 


Na yegada di e patruya policial 
n’e sitio e gerente di e estableci- 

mento aki a declará na Polis cu dia 5 di april 2018 un hómber a drenta e 
establecimento y a menasá nan, cue dos (2) telefón bay cu ne. 


Dia 1 ultimo, e mesun hómber aki a drenta e establecimento cu un cuchiu y 
bao di menasa el a purba di bay cu un (1) telefón. 

Nan a logra kite for di dje y despues e hómber sospechoso aki mester a huy 
bay. Despues di un buskeda den e mesun área Polis a detené e hómber sos- 
pechoso G.T.A.M. nacé na Córsou, di 58 aña di edad, como sospechoso di e 
ladronisia y menasa ariba mencioná. 

A presentá e sospechoso dilanti di un Fiscal auxiliar lcende a ordená su encar- 
celamento pendiente di mas investigacion. 


Accion den 
cuadro di e 
"Task Force 
Vuurwapen 1 ' 

WILLEMSTAD - Diamars 
31 di juli 2018, personal di 
Hato Polis, conhuntamente cu 
Curacao Airport, a tene con- 
tról den área di Plaza Margaret 
Abrahams. 

E contrólnan alci a tuma lugar 
entre 13.20 or - 14.30 or di 
mérdia. E unidadnan a con- 
trolá un total di 45 vehiculo, 
y a parti seis (6) procésverbal 
p’e siguiente infraccionnan: 
Manehá un vehiculo sin rijbe- 
wijs bálido: Manehá un vehi- 
culo sin seguro bálido: Manehá 
un vehiculo sin carchi di keur: 
Manehá un vehiculo sin belast- 
ing bálido. 

E contrólnan aki ta continua. 

Nochi di Cine na Playa Pabao cu: "Zootopia" 


AWE diabierna, 3 di augustus, direc- 
tiva di Centro di Bario Playa Pabao 
ta organisa otro “nochi di cine” p’e 
muchanan di Playa Pabao y di Aruba 
engeneral. 

E anochi di cine ta completamente 
gratis cu e posibilidad pa cumpra 
popcorn, hotdog y refresco na prijs- 
nan di famia. 


Ta cuminsa cu e pelicula pa 7’or pm y 
ta termina 9.00 pm. Lo pasa e pelic- 
ula “Zootopia”. Pues esaki ta un bon 
opurtunidad pa nos muchanan gosa 
di un pelicula cu nan mayornan. 

Un invitacion ta bay na mayornan 
pa compaña nan yiu(nan) y bin dis- 
fruta di e “nochi di cine” na Centro 
di Bario Playa Pabao”. 



A^ra 

s?* -- *y 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu inmenzo dolor y tristeza na nos curazon, 
pero agradecido pa loke el a significa pa nos, 
a anuncia fayecimento di : 



Zhong Wen Aidi 

*13-07-1952 - 128-07-2018 
Cariñosamente jama “Mama” 

Na number di su: 

Casa: Zhong Xin Yi 

Yiunan: Zhong Wei Kang y He Kai Ying 

Zhong Ai Zheng y Sue Michael 
Zhong Wei Liang y Liang Zhi Giang 

Nietonan: Zhong Cuan Man 

Zhong Guan Min 
Zhong Guan Cong 
Zhong Shi Mix 
Sue Stephanie 
Sue Savina 
Sue Sammir 
Liang Wan Lan 
Liang Bi Yie 

Rumanan: Wen Zhan Hui y Feng Wei Qiu 

Demas famia nan, na China, New York, amigo y 
conocir nan 

Ta invita pa e acto di intiero cual lo tuma lugar na 
Aurora Funeral Home 

diasabra 4 augustus 2018, di 9:00-11:00 di mainta. 
Despues lo sali pa Santana Central Sabana Basora. 

Condolencia lo tuma lugar na Aurora Funeral Home 
diabierna 3 augustus 2018 di 7:00 pa 9:00 di anochi 

Disculpa nos si den nos tristesa nos por a lubida algun 
famia of conocir. 


Aijj&a 

s 

'PuHcnat & 0ienuitwut 

" Dios es mi pastor; nada me faltará. 

En lugares de delicados pastos me hará yacer: Junto 
á aguas de reposo me pastoreará. Confortará mi alma; 
Guiárame por sendas de justicia por amor de su 
nombre" 

Salmo 23 


Anunciamos el fallecimento de: 



Ronald Raul 
Alegria Vasquez 

*26-11-1956 -130-07-2018 


Compañera de vida: Mirna Perez 

Hijo de Crianza: Leonel Perez 

Marvin y Rosanna de Mey y famia 
Paul y Carolyna Lora (USA) 

Rene Lora (Rep.Dom.) 

Nieto de Crianza: Cristopher Sebastian 

Hermanos(a) en Peru: Amanda Alegria Vasquez 
Norma Alegria Vasquez 
Sara Alegria Vasquez 
Selva Alegria Castro 
Roman Alegria Castro 
Roger AlegriaCastro 
Mariano Alegria Pastor 
Ciro Alegria Pastor 
Silvia Alegria Pastor 
Jesica Alegria Pastor 
Yadira Alegria Pastor 
David Alegria Pastor 
Lucy Málaga Vasquez 
Laura Rengifo Vasquez. 

Amigos y familiares en Aruba, Peru, USA. 

Se invita al acto de despedida y cremacion que sera el 

sábado 4 de agosto en Aurora Funeral Home de 2 á 4 

de la tarde. 


Ai^ora 

Gradicimento 

Pa medio di esaki Famia Kelly kier a gradici di curason 
tur esnan cu di un of otro manera a duna nos sosten, 
atencion, consuelo y forsa durante tempo difisil cu e 
fayecimento di nos difunto stima. 


Sixto Hunfried Kelly 

Mihor conosi como : ” Papa Hun” Ompi” Mack” 

Un danki na un y tur cu a manda oracion, hasi yama di 
telefoon, manda emails, Facebook msg y tur otro 
medionan di comunicashon. 

Un danki pa Lientjie y Toys pa nan bunita 
oracionan, na Elisabeth Szuromi y na Hospital piso 4, 
na tur nurs y broedernan y dokternan. 

Un danki hopi special na Sr. Camilo Muyale y 
amigonan pa bunita presentacion y tributo musical y 
un danki tambe na Sr. Max Hassell. 

Un danki na tur esnan cu a acudi y 
a compaña nos na momento di despedida di 
nos ser stima y tambe na personal di 
Aurora Funeral Home pa nan servicio y atencion. 

Alavez nos ta invita tur famia y 
conosirnan pa compaña nos na 3 Santo Sacrificio 
di Misa cual lo tuma lugar na Parokia 
Inmaculada Concepción, Santa Cruz; 
diasabra 04 Augustus 7 pm, 
diamars 07 Augustus 7 pm, 
diahuebss 09 Augustus 7 pm 

Bo ta cordialmente invita despues di misa 
diahuebs 09 Aug lo tin un Rosario na cas di 
Papa na Sabana Grandi 64. 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



UKe nos riba facebooK 

Keda “up to date” ij MKe nos riba faceboo 
www.facebooK.com/awemainta 


Subi riba nos website 

www.awemainta.com 

AWEMainta completamente 

DIGITAL 



















